Diari Oficial de la Generalitat Valenciana


Sumari del DOGV 3393, del 15-12-1998 (1998/9989)

RESOLUCIÓ de 7 d'octubre de 1998, del secretari general de la Conselleria de Sanitat, que concedeix l'acreditació a l'Hospital Clínic Universitari de València per fer extraccions de progenitors hematopoètics de medul·la òssia i sang perifèrica, sang de cordó umbilical i de progenitors hematopoètics procedent de donants emparentats.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/9989


Data del document
:   07-10-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 7 d'octubre de 1998, del secretari general de la Conselleria de Sanitat, que concedeix l'acreditació a l'Hospital Clínic Universitari de València per fer extraccions de progenitors hematopoètics de medul·la òssia i sang perifèrica, sang de cordó umbilical i de progenitors hematopoètics procedent de donants emparentats. [1998/X9989]
  
Vista la sol·licitud d'acreditació de l'Hospital Clínic Universitari de València per fer extraccions de progenitors hematopoètics de medul·la òssia i sang perifèrica, sang de cordó umbilical i de progenitors hematopoètics procedent de donants emparentats.
  
Antecedents de fet
  
Primer
  
El director de l'Hospital Clínic Universitari de València presentà la sol·licitud d'acreditació d'aquest centre per fer extraccions de progenitors hematopoètics de medul·la òssia i sang perifèrica, sang de cordó umbilical i de progenitors hematopoètics procedent de donants emparentats.
  
Segon
  
La Direcció del Programa de Trasplantaments de la Comunitat Valenciana ha informat favorablement sobre l'acreditació sol·licitada.
  
Tercer
  
La Direcció Territorial de Sanitat de València ha comprovat que el centre té tots els requisits per a aquesta acreditació.
  
Fonaments jurídics
  
Primer
  
La Secretaria General de la Conselleria de Sanitat és competent segons el que disposen l'Ordre d'11 de desembre de 1992 de la Conselleria de Sanitat i Consum i els decrets 27/1987, de 30 de març, i 33/97, de 26 de febrer, en relació amb el punt primer de l'apartat g) de l'article 14 del Reial Decret 278/1980, de 25 de gener.
  
Segon
  
S'ha complit el que estableix l'article 24.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Concedir l'acreditació per fer extraccions de progenitors hematopoètics de medul·la òssia i sang perifèrica, sang de cordó umbilical i de progenitors hematopoètics procedent de donants emparentats a l'Hospital Clínic Universitari, situat a l'avinguda de Blasco Ibáñez, núm. 17, de València. Aquesta acreditació serà vàlida durant un període de cinc anys a partir de la data d'aquesta resolució.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana, adscrita a la Secretaria General de la Conselleria de Sanitat.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes, comptador des de l'endemà de la data de la notificació.
  
València, 7 d'octubre de 1998.- El secretari general: Roberto Jesús Roig Oltra.